52 THE ROYAL SOCIETY 



UNIVERSITY OF BOLOGNA 



REGALI SOCIETATI rebus naturalibus cognoscendis Londini ante annos prope 

 CCL institutae nunc feriis indictis natalem suum celebrant! Universitas 

 litterarum et artium Bononiensis fausta omnia, proinde ac merita est, spe 

 bona certaque precatur. 



Namque alid ex alio clarescet, nee tibi caeca 

 nox iter eripiet quin ultima natural 

 pervideas : ita res accendent lumina rebus. 



Bonon iae, VIII Kal lul a. MCMXII. 



LEO PESCI, Rector Unvversitatis. 



UNIVERSITY OF PALERMO 



RECTOR SENATUS PROFESSORES ATHENAEI PANHORMITANI PRAESIDI CONCILIO 

 SODALIBUS REGIAE SOCIETATIS LONDINENSIS S. D. Qua estis humanitate, annum 

 quinquagesimum et ducentesimum concelebraturi, ex quo Carolus II regio 

 rescripto Societatem vestram constituit, unum e nostro numero vobiscum 

 Londini esse concupivistis. Quod maxima nos voluptate adfecit. Vetus 

 enim amor coniunctioque inter Italos Britannosque est manetque nobis, ut 

 Vergiliano illo versu utamur, alta mente repostum quanto studio Britanni 

 Italiae renascentis exordia prosecuti sint. Cuius amoris vinculo quo Itali et 

 Britanni coniunguntur, alterum additum est, quo praesertim Athenaeum 

 nostrum Societati vestrae adhaeret, ex quo Stanislaum Cannizzarum qui. in 

 hac urbe natus, in Athenaeo nostro decem circiter annos adolescentes docuit 

 atque erudivit antequam Romam se contulit, in amplissimum Collegium 

 vestrum cooptandum et Copleiano nummo ornandum censuistis : cui honori 

 vix ullus anteponendus videtur, cum Societas vestra de tot ingeniis mirifice 

 excellentibus glorietur et, si quis ab ultimo fere initio rem repetere velit, de 

 Newtono illo, sodali vestro et praeside, tarn magni animi viro, ut, Galilaei 

 nostri ardorem aemulatus, animo morituro caeli claustra perruperit polumque 

 rotundum percurrerit. Ergo ex nostro numero libentissime clarissimum 

 sodalem nostrum IOHANNEM BAPTISTAM GUCCIAM misimus qui votorum no- 

 strorum interpres et nuntius his diebus vobiscum bona omnia vobis 

 Societatique vestrae precaretur. Valete. 



Datum Panhormi, Id. lun. A. MDCCCCXIL 



FED. RAFFAELE, Rector. 



V. USSANI, Ab Epistulis Latinis. 





